Președintele filialei Brașov a Partidului România Mare (PRM), Vasea Carchelan, și-a informat colegii de partid astăzi, într-o ședință care a avut loc la sediul de pe strada Castelului, că formațiunea înființată de către Corneliu Vadim Tudor va fuziona cu PSD.

Fuziunea cu principalul partid de guvernământ, conform informațiilor pe care le deținem, va fi decisă oficial la Cluj, sâmbăta viitoare, 27 octombrie.

Istoria PRM

În vara anului 1990, Corneliu Vadim Tudor, împreunã cu mentorul sãu spiritual, scriitorul Eugen Barbu, editeazã primul numãr al revistei „România Mare”. Având la bazã ideea de unitate a tuturor provinciilor româneşti, ca suprem ideal naţional care a fost, dintotdeauna, liantul gîndirii politice a lui Corneliu Vadim Tudor, aceastã revistã, la numai un an de la apariţia sa, a dus la fondarea Partidului România Mare de cãtre Corneliu Vadim Tudor împreunã cu Eugen Barbu şi profesorul univ. dr. Mircea Muşat, cu generalii Ion Alexandru Munteanu, Theodor Paraschiv. Partidul şi-a început efectiv activitatea pe baza deciziei Tribunalului Municipiului Bucureşti nr. 14/1991 şi autorizaţiei de funcţionare din 20 iunie 1991 înregistratã cu numãrul 1/105.

Prima Conducere a Comitetului Director al PRM a fost formatã din Corneliu Vadim Tudor – Preşedinte, Eugen Barbu – prim – vicepreşedinte, prof. univ. Dr. Mircea Muşat, col. Av. (r) Radu Teodoru şi gen. (r) Teodor Paraschiv – vicepreşedinţi. Chiar din primele sãptãmâni de dupã înregistrarea legalã, Partidul România Mare şi-a constituit filiale în toate judeţele, într-un numãr mare de municipii, oraşe şi comune.